**Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága**

**Iktatószám: K/801-33/2024.**

**J E G Y Z Ő K Ö N Y V**

Készült **2024. november 21-én 9:30 órai kezdettel** a Kulturális, Oktatási, Szociális, Egészségügyi és Sport Bizottság **nyílt** üléséről.

**Jelen vannak:**

* Fekete-Pataki Editbizottsági elnök, Csiki István, Dr. Koczor Gábor Lajos, Giczy József, Klobetzné Debrei Hajnalka és Földesi János,
* Dr. Zalán Gábor jegyző,
* Dr. Nagy Edina aljegyző,
* Dr. Dömötör Ramóna mb. igazgatási osztályvezető,
* Cserkutiné Stipsics Edina osztályvezető,
* Eső Attila Kft. igazgató,
* Lintner Dénes megbízott,
* Kövesdi Gáborné főigazgató,
* Raposa Helga intézményvezető,
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket. Elmondja, hogy Keszei Balázs, munkahelyi elfoglaltsága miatt igazoltan jelezte távollétét.

**Fekete-Pataki Edit** bizottsági elnök megállapítja, hogy a bizottság **6 fővel határozatképes.**

**Fekete-Pataki Edit** szavazásra bocsátja a napirendet, amit a bizottság egyhangúlag, **6 igen** szavazattal elfogad.

**N A P I R E N D:**

1. Tájékoztató Kőszeg és a térség foglalkoztatási helyzetéről

Előterjesztő: Dr. Kapiller Sarolta hivatalvezető

1. A MEDIOCRITAS Humán Kft. felnőtt háziorvosi feladatok ellátására vonatkozó feladatellátási szerződés módosítása

Előadó a polgármester nevében: dr. Dömötör Ramóna mb. igazgatási osztályvezető

1. Kőszeg Város Önkormányzata, valamint Horvátzsidány, Kiszsidány, Ólmod, Peresznye Községek Önkormányzatai között létrejött köznevelési szerződésekkel, valamint feladatellátási szerződéssel kapcsolatos döntés

Előadó a polgármester nevében: dr. Dömötör Ramóna mb. igazgatási osztályvezető

1. **napirendi pont**

**Tájékoztató Kőszeg és a térség foglalkoztatási helyzetéről**

**Előterjesztő: Dr. Kapiller Sarolta hivatalvezető**

**Lintner Dénes** Dr. Kapiller Sarolta hivatalvezető megbízásából röviden ismerteti az előterjesztést. Kiemeli, hogy 2024-ben a nyilvántartási rendszerbe történő beáramlás a korábbiakhoz képest élénkült. Januári-szeptemberi időszakban havonta átlagosan 314-en kerestek állást a járás területén, 5,7%-kal többen, mint egy évvel korábban, akik közül minden második (140 fő) volt kőszegi lakos. Elmondja az álláskeresők arányának alakulását a járásokban és Kőszegen, a regisztrált álláskeresők jellemzőit és összetételét.

Kedvezőtlen tendenciák is jelen vannak a térség munkaerő-piacán. Ilyen negatív folyamat az 50 év feletti és a tartós (legalább 1 éve) regisztrált álláskeresők magas aránya. A járásban az álláskeresőknek 10,5%-a legfeljebb 25 éves, 43,3%-ot tett ki a 26-50 évesek aránya, míg az 50 év felettiek hányada 46,2% volt 2024 első kilenc hónapjában. 2024. január-szeptemberi időszakban a járásban havonta átlagosan 145 fő, a városban 59 fő 50 évnél idősebb szerepelt álláskeresőként a regisztrációs rendszerben. A számuk a járásban (4,3%-kal) nőtt, Kőszegen (3,3%-kal) csökkent az elmúlt év azonos időszakához képest, arányuk a járásban 46,2%-ra, a városban 41,3%-re mérséklődött, de még így is közel minden második álláskereső már betöltötte az 50. évét. Az 50 év felettiek elhelyezkedési problémáit jól jelzi, hogy körükben lényegesen magasabb a tartós álláskeresők aránya. Az összes álláskereső 28,2%-a nem talált egy éve munkát a járásban, az 50 év felettiek körében ez az arány 50,6% volt. Kőszegen is hasonló volt a mutatószám, 50,8%.

2024. január-szeptember hónapokban havonta átlagosan a járásban 88 fő, a városban 36 fő olyan

álláskereső szerepelt a regisztrációs rendszerben, akik legalább már egy éve nem dolgoztak. Számuk egy év viszonylatában Kőszegen 21,7%-kal, a járásban 7,4%-kal csökkent, arányuk a városban 25,2%-ra, a járásban pedig 28%-ra mérséklődött, de még így is minden negyedik álláskereső tartósan szerepel a nyilvántartási rendszerben. A tartós álláskeresők között legnagyobb arányban (87,5%) az 50 évnél idősebbek, illetve a középfokú iskolai végzettséggel rendelkezők (63,5%) fordultak elő.

Ezt követően röviden ismerteti a bejelentett álláshelyek számának alakulását. Mérséklődött a munkaerő iránti kereslet a térség munkaerőpiacán az egy évvel korábbiakhoz képest. A munkáltatók 700 üres állást jeleztek a kőszegi járásban, 21,4%-kal kevesebbet, mint az előző év azonos időszakában.

2016. évtől a kormány fokozatosan csökkentette a közfoglalkoztatás támogatására fordítható források összegét. Ezzel párhuzamosan a közfoglalkoztatottaknak az elsődleges munkaerő-piacon történő elhelyezkedésének a segítésére „Közfoglalkoztatásból a versenyszférába” központi munkaerő-piaci program indult. Az intézkedések következtében évről-évre mérséklődött a közfoglalkoztatási programokban résztvevők száma, aminek eredményeként 2024. január-augusztusi időszakban havonta átlagosan 36 fő végzett munkát a programok keretében a járásban, Kőszegen 13 fő.

2024.03.01-2024.08.31-ig terjedő időszakra 21.800.000 Ft keretleosztással, 26 fő foglalkoztatása került meghatározásra. Augusztus hónap végéig bevontak száma összesen: 27 fő. Ebben a létszámban a kiesettek pótlására felvett közfoglalkoztatottak is benne foglaltatnak.

2024.09.01-2025.02.28-ig 19.654.000 Ft kerettel gazdálkodhat a kőszegi járás. Bevonandók tervezett létszáma: 24 fő. Sajnos nagyon nagy a fluktuáció, a kieső ügyfelek pótlása szinte lehetetlen.

Végezetül röviden ismerteti az európai Uniós forrásokat, a GINOP és a TOP programokat, valamint „Nyári diákmunka” programot. 2012 óta szervezetük foglalkozik a szabálysértési eljárás során kiszabott pénzbírság megváltásával kapcsolatos közérdekű munka kijelölésével. 2024. évben eddig 11 ügy vonatkozásában láttak el hatósági feladatokat. Megköszöni a figyelmet, a kérdésekre szívesen válaszol.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**83/2024. (XI.21.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Vas Vármegyei Kormányhivatal Kőszegi Járási Hivatalának Kőszeg Város és a Kőszegi Járás munkaerő-piaci helyzetéről szóló tájékoztatóját fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A MEDIOCRITAS Humán Kft. felnőtt háziorvosi feladatok ellátására vonatkozó feladatellátási szerződés módosítása**

**Előadó a polgármester nevében: dr. Dömötör Ramóna mb. igazgatási osztályvezető**

**Dr. Dömötör Ramóna** röviden ismerteti az előterjesztést. Elmondja, hogy Dr. Prugberger-Németh Lilla Kőszeg 4. számú felnőtt körzetének háziorvosa 2023-ban jelezte, hogy családi okok miatt távol marad a rendeléstől. Mivel vállalkozás keretében látja el a háziorvosi teendőit, így neki kellett gondoskodnia a feladat ellátásáról, ezért a helyettesítését saját magának kellett megoldania, mely Dr. Varga István, valamint Dr. Erős Éva Mirandella bevonásával történt. A doktornő azzal a kéréssel kereste meg Kőszeg Város Önkormányzatát, hogy a MEDIOCRITAS Humán Kft. és Kőszeg Város Önkormányzata közt 2023. december 1-től hatályos feladat-ellátási szerződés 4. pontjában rögzített rendelési idejének módosításához a Képviselő-testület járuljon hozzá, tekintettel arra, hogy még anyai teendői mellett részben maga, részben pedig helyettese látja el a rendelést. Ezt követően röviden ismerteti a rendelési időket.

**Fekete-Pataki Edit** jelzi, hogy 19 óra helyett most 18,5 órát fog rendelni, azaz fél órával kevesebbet.

**Dr. Dömötör Ramóna** elmondja, hogya háziorvosi, házi gyermekorvosi és fogorvosi tevékenységről szóló 4/2000. (II.25.) EüM. rendelet 2. § (2) bekezdése alapján a folyamatos ellátás keretében a háziorvos hetente legkevesebb 15 órát, de munkanapokon naponta legkevesebb 2 órát rendel. Ezen előírásnak a változtatás követően is megfelelne a doktornő.

**Dr. Koczor Gábor Lajos** hivatkozik egy korábbi bizottsági ülésre, hiszen akkor is elmondta, illetve most is röviden ismerteti az alapellátó rendszert, mely egy nagyon jól szabályozott rendszer, amit nem önkormányzati szinten szabályoznak, hanem ennek megvannak a megfelelő hatóságai illetve szabályozási lehetőségei. Úgy gondolja, hogy ebben a helyzetben az Önkormányzatnak nincsen feltétlenül joga ezeket a keretrendszereket tágítani vagy beszűkíteni.

A háziorvosnak ezek mellett a szabályok mellett kell működnie és úgy kell kialakítania a rendelési idejét, ahogyan a jogszabály szabályozza. A kőszegi háziorvosok mindegyike feladatátvállalási szerződést kötött, nekik az abban foglaltaknak kell megfelelniük. Saját álláspontja szerint a feladatátvállalási szerződés arról szól, hogy az önkormányzat az alapfeladatot átadja egy vállalkozó részére. Ebben az esetben nem csak a gondokat, problémákat és kiadásokat adja át, hogy a vállalkozó oldja meg ezeket a problémákat, hanem ezzel együtt a praxis működtetésének minden területét, rendelési idejének meghatározását. A feladatátvállalási szerződés megkötésével az Önkormányzat szabad kezet adott a háziorvosnak, a jogszabályi feltételeknek megfelel a 18,5 óra rendelési idő, úgy gondolja ez az orvos döntése és jogköre.

**Fekete-Pataki Edit** egyetért az elhangztottakkal, csupán tájékoztatásul adta a rendelési idők közötti különbséget.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**84/2024. (XI.21.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy 2024. december 1-i hatállyal a közte és a MEDIOCRITAS Humán Kft. között létrejött, módosításokkal egységes szerkezetbe foglalt feladat-ellátási szerződést a melléklet szerinti tartalommal hagyja jóvá és hatalmazza fel a polgármestert a szerződés aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg Város Önkormányzata, valamint Horvátzsidány, Kiszsidány, Ólmod, Peresznye Községek Önkormányzatai között létrejött köznevelési szerződésekkel, valamint feladatellátási szerződéssel kapcsolatos döntés**

**Előadó a polgármester nevében: dr. Dömötör Ramóna mb. igazgatási osztályvezető**

**Dr. Dömötör Ramóna** röviden ismerteti az előterjesztést. Elmondja, hogyKőszeg Város Önkormányzata fenntartásában működő Kőszeg Meseváros Óvoda és Bölcsőde a 2024/2025-ös nevelési évben 18 csoporttal működik, ebből 2 csoport a Horvátzsidányi Tagóvodában, 1 csoport pedig a Peresznyei Telephelyen működik. A Kőszegi Közös Önkormányzati Hivatal Pénzügyi és Gazdálkodási Osztálya elkészített egy kimutatást ezzel kapcsolatban, melyből megállapítható, hogy a Horvátzsidányi Tagóvodában működő 2 csoport, valamint a Peresznyei Telephelyen működő 1 csoport alacsony gyermeklétszáma sajnos kedvezőtlenül érinti Kőszeg Város Önkormányzatának pedagógus bérekre kapott támogatását. Az eredményből látszik, hogy fenti 3 csoporttal a Kőszeg Meseváros Óvoda és Bölcsőde tényleges pedagógus létszáma 36 fő, melyből 34,9 fő pedagógus után kapjuk a finanszírozást. Amennyiben ez a 3 csoport nem működne, a tényleges pedagóguslétszám 30 fő lenne, melyből 30,3 fő bére kerülne finanszírozásra. Kiemeli, hogy egy fő pedagógus bérének támogatása 8. 372. 000 Ft évente, tehát ilyen összeget szükséges Kőszeg Város Önkormányzatának hozzátenni a bérek finanszírozásához. A fentiek okán javasoljuk kezdeményezni az Önkormányzatok között korábban létrejött köznevelési szerződések, illetve feladatellátási szerződés közös megegyezéssel, 2025. augusztus 31. napjával történő megszüntetését, amely az alábbi szerződéseket érintené, melyet röviden ismertet. Amennyiben ezek a közös megegyezések létrejönnének, akkor jövőbe nagyon sok döntést kellene a bizottságnak és a képviselő-testületnek meghoznia ahhoz, a következő nevelési évtől az említett 3 csoport nélkül működjön tovább a Kőszeg Meseváros Óvoda és Bölcsőde. Megköszöni a figyelmet.

**Fekete-Pataki Edit** érdeklődik, hogy a települések tudnak errőla szerződés megszüntetésről?

**Dr. Dömötör Ramóna** igennel válaszol.Elmondja, hogy szóbeli egyeztetések történtek.

**Csiki István** érdeklődik, hogy tudják majd vállalni a csoportok fenntartást?

**Dr. Dömötör Ramóna** elmondja, hogy ezt nekik kell majd eldönteni. Van lehetőségük máshová csatlakozni, vagy önállóan Óvodát létrehozni és fenntartani. Amennyiben jelzik, hogy máshová szeretnének majd csatlakozni akkor 2025. február 28. napjáig kell véglegesen meghozniuk a döntéseket. Amennyiben úgy döntenek, hogy önállóan hoznak létre óvodát, akkor május 31. napjáig kell véglegesen meghozni a döntéseket.

**Dr. Koczor Gábor Lajos** úgy érzi, hogy a fő probléma abba rejlik, hogy a horvátzsidányi és peresznyei óvoda kihasználtsága nem teljes. 2021 évében Horvátzsidányban csak egy csoport működött. Érdeklődik, hogy nem-e merült fel az a megoldás, hogy a jelenlegi 2 csoport visszaredukálódjon 1 csoporttá? Ebben az esetben valószínűsíti, hogy óvónőt kellene elbocsájtani, de lehet megváltoznának az arányok.

**Dr. Dömötör Ramóna** elmondja, hogy nem szeretnének óvónőtől megválni, a csoportbővítés Horvátzsidány, Kiszsidány, Peresznye, Ólmod község önkormányzatainak kifejezett kérelme volt, nem szeretnék a csoport megszüntetés terhét magukra vállalni.

**Klobetzné Debrei Hajnalka** érdeklődik, hogy van-e hajlandóság részükről a szerződések megszüntetésére? Nem lesz hátránya Kőszeg Város Önkormányzatának?

**Dr. Dömötör Ramóna** az első kérdésreigennel válaszol, van részükről hajlandóság. A második kérdésre megerősíti, hogy Kőszeg Város Önkormányzatának nem lesz hátránya.

**Földesi János** hozzászól, hogy ez a közel 8,5 millió forint valóban nagy összeg. A szóbeli egyeztetések során felmerült-e részükről esetleg, hogy ennek az összegnek a 100%-át vagy esetleg egy részét vállalnak?

**Dr. Dömötör Ramóna** elmondja, hogy a mostani különbözetet ők fizetik, azonban úgy gondolja, nem lát reális esélyt, hogy ők ezt a nagy összeget fogják tudni vállalni.

**Fekete-Pataki Edit** szerint, amennyiben megtörténik a kiválás, akkor kérdéses, hogy ők meg fogják-e tudni tartani az Óvodát és Bölcsődét.

**Dr. Dömötör Ramóna** elmondja, hogy erre jelenleg nincs rálátásuk.Nem tudják, hogy mely lehetőséget választják a jövőben csatlakozást vagy az önálló működést.

**Fekete-Pataki Edit** szerint elképzelhető, hogy a csatlakozást szeretnék, azonban, ha nem jön össze akkor az a félelme, hogy megszűnik.

**Dr. Koczor Gábor Lajos** azt sajnálja, hogy nem jelent meg részükről senki ezt a kérdést megvitatni, mellyel rálátást kapnának a szerződések megszüntetésének hajlandóságára. Támogatja a döntést, de csak abban az esetben, ha ez egy közös megegyezésen alapul, és egyet értenek a szerződések bontásával. Hozzáfűzi, hogy a felelősség nagy.

**Dr. Dömötör Ramóna** elmondja, hogy a közös megegyezés kétoldalú. Kőszeg Város Önkormányzata kezdeményezi, ezt követően meglátják, hogy erre mi lesz a reakció. Ezt követően tudnak további lépéseket tenni.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **I**. **határozati javaslatot,** melyet a bizottság **5 igen és 1 nem** szavazattal elfogad.

*A bizottság az alábbi határozatot hozza:*

**85/2024. (XI.21.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogyjavasolja Kőszeg Város Polgármesterének, hogy kezdeményezze a Kőszeg Város Önkormányzata és Horvátzsidány, Kiszsidány és Ólmod Községek Önkormányzata között 2022. május 31-én létrejött és 2024. április 1-től módosított köznevelési szerződés közös megegyezéssel történő megszüntetését 2025. augusztus 31. napjával, kérje fel továbbá, hogy ezen szándékáról valamennyi érintett Önkormányzatot értesítse.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az előterjesztésben szereplő **II**. **határozati javaslatot,** melyet a bizottság **5 igen és 1 nem** szavazattal elfogad.

*A bizottság az alábbi határozatot hozza:*

**86/2024. (XI.21.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy javasolja Kőszeg Város Polgármesterének, hogy a Kőszeg Város Önkormányzata és Peresznye Község Önkormányzata között 2022. május 31-én létrejött és 2024. április 1-től módosított köznevelési szerződés közös megegyezéssel történő megszüntetését 2025. augusztus 31. napjával, kérje fel továbbá, hogy ezen szándékáról valamennyi érintett Önkormányzatot értesítse.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az előterjesztésben szereplő **III**. **határozati javaslatot,** melyet a bizottság egyhangúlag **6 igen** szavazattal elfogad.

*A bizottság az alábbi határozatot hozza:*

**87/2024. (XI.21.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogyjavasolja Kőszeg Város Polgármesterének, hogy a Kőszeg Város Önkormányzata és Horvátzsidány, Kiszsidány, Ólmod és Peresznye Községek között 2022. május 12-én létrejött és 2024. április 1-től módosított feladatellátási szerződés közös megegyezéssel történő megszüntetését 2025. augusztus 31. napjával, kérje fel továbbá, hogy ezen szándékáról valamennyi érintett Önkormányzatot értesítse.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

Egyebek keretében **Dr. Zalán Gábor** tájékoztatja a bizottsági tagokat, hogy Polgármester úr elfoglaltsága miatt a munkatervben szereplő december 12. napján tartandó testületi ülés időpontja december 17. napjára kerülne, azonban a bizottsági ülés időpontja is változik, így a KOSZES bizottsági ülés december 12. napján kerülne megtartásra.

**Dr. Koczor Gábor Lajos** kérése, a bérlakások kijelölésével kapcsolatban készített környezettanulmányokkal kapcsolatban hogy, nem-e lehetne a határidőt kitolni a környezettanulmányok elkészítésére, akár két hétre, ugyanis nagyon rövid ennek a határideje. Sajnálatosan nem volt lehetősége környezettanulmányt készítenie egyéb elfoglaltságai miatt. Dr. Dömötör Ramónakiemelveröviden ismerteti az anyag előkészítésének és kiküldésének, beadásának folyamatát határidejét. Giczy József kérése, hogy ilyen esetekben egy helyre többen is kimehetnének, ezáltal nagyobb rálátással, összehasonlítással rendelkezhetnének egy-egy pályázó esetében. Ezt a bizottság tagjainak kell egymás között megbeszélniük. Dr. Dömötör Ramóna elmondja, hogy a rendeletben nincs akadálya, hogy egy-egy helyre akár többen is kimentjenek környezettanulmányra.

**Dr. Koczor Gábor Lajos** kérése, hogy ki kellene tűzni egy időpontot következő év elejére, a „Jó tanuló és jó sportoló” szabályzat átbeszélésére. Fekete-Pataki Edit arra kéri Dr. Zalán Gábort, hogy januárban a munkaterv összeállításánál legyen egy külön javaslata a bizottságnak arra, hogy egy külön napirendi pontban megtárgyalásra kerüljön a szabályzat. Dr. Zalán Gábor kiemelve arra kéri Elnök asszonyt, tekintettel arra, hogy a végső döntéshozó a Polgármester úr, mivel ő a hatáskör címzettje, hogy ezt a megbeszélést mindenképpen egyeztesse Polgármester úrral.

Mivel több hozzászólás, kérdés, vélemény nem érkezik, **Fekete-Pataki Edit** megköszöni a figyelmet és az ülést 10.10 órakor berekeszti.

Kelt, mint az első oldalon.

Fekete-Pataki Edit

bizottsági elnök bizottsági tag